Gamvik kirke

Gamvik kirke er en arbeidskirke fra 1958 i Gamvik kommune, Finnmark fylke. Den er tegnet av Gudolf Blakstad og Herman Munthe-Kaas. Kirken er den nordligste kirken på det europeiske fastlandet.

Gamvik kirke er bygd i betong og har 224 plasser i kirkerommet og 80 i menighetssalen. 
Adkomst til stedet, som er et velkjent turistmål, er via fylkesvei 8072.

 Tidligere kirker 
Gamvik kirke ble, som det meste andre i denne delen av Finnmark, brent da de tyske styrkene trakk seg tilbake under krigen. Den tidligere kirken ble brent 5. november 1944. Den kirken som brant ned da var fra 1894 og hadde 260 sitteplasser. Dette var den andre kirken i Gamvik. Tidligere hadde det stått en kirke på Gullholmen. Denne kirken, kalt Samekapellet ble flyttet fra Tana i 1858.

 Jubileum 
Den nåværende kirken ble vigslet av biskop Wiig 27. april 1958. I 2008 var det 50-årsjubileum for den nye kirken. Dette ble markert med jubileumsgudstjeneste der sognepresten i Gamvik og prosten i Hammerfest medvirket. Det var også medvirkning av kor og barnegrupper. Samtlige som ble viet, konfirmert og døpt i den nye kirken i 1958 var også invitert.Vårt Land, 25.04.08, s.12

 Referanser 

 Kilder 
 Informasjonsplakat i Gamvik kirke.

 Litteratur 


 Eksterne lenker 



Kategori:Kirker i Gamvik
Kategori:Kulturminner i Gamvik
Kategori:Norske kirker fra 1958
Kategori:Bygninger tegnet av Gudolf Blakstad
Kategori:Herman Munthe-Kaas
Kategori:Kirker i Hammerfest prosti